Tullist-agi di tazwara amsawal yewwi-d awal ɣef Wakli agugam, syen ɣer-s yerra lwelhas ɣer uwadem Mḥend s telqayt. Mḥend yal tikkelt ittaɛraḍ ad isaweḍ azal n tutlayt taqbaylit i wat taddart-is yal mi ara as-tettunefk tegnit. D ssebba i t-yeǧǧan yal tikkelt yettemcubbak d lmir n taddart-is imi temgarad tmuɣli-nsen : Mḥend yettwali taddart tlaq-as temkerḍit d uselmed n tutlayt taqbaylit, maca lmir yettwali d lǧameɛ i asen-ilaqen. Mbeɛd amennuɣ s wawal, Mḥend yewweḍ lebɣi-s, imi lmir-nni yettaxer, rran-d deg umḍiq-is lmir ajdid, aneggaru-agi yexdem akken yebɣa Mḥend, yerna yerra-t ɣef uqerru n temkerḍit-nni netta d Wakli.